Força per la zona blaugranaRacoBlaugrana.com\nHome Bàsquet Barça Força per la zona blaugrana\nForça per la zona blaugrana\nEl Barça de bàsquet ja ha anunciat el seu primer fitxatge, el pivot nord-americà Joey Dorsey de 29 anys i 2,06. Dorsey arriba al Barça procedent del Royal Hall Gaziantep turc (novè classificat de la lliga d’aquell país) i ha signat amb el conjunt blaugrana per una temporada amb opció a una altra.\n1- Experiència a Europa : Dorsey és un jugador amb experiència al bàsquet europeu, ja que ha jugat al Baskonia –on va ser tallat- , a l’Olympiakos i al Gaziantep turc. Els blaugranes fitxen un jugador que ha estat campió de l’Eurolliga amb Olympiakos i que la passada temporada va ser un dels artífexs del seu antic equip, que tot i ser un nouvingut a la primera divisió turca, va acabar la temporada en novena posició\n2- Diferent a Jawai : Dorsey tot i tenir similituts físiques amb Jawai, és un jugador molt diferent a l’australià. El nord-americà és un jugador amb més capacitat defensiva que Jawai però amb menys recursos ofensius que l’australià. Dorsey basa el seu joc ofensiu en aprofitar rebots i en el bloqueig i continuació. Amb Dorsey el Barça aconsegueix el contrapunt de Tomic, un jugador de perfil defensiu que intimidi els pivots rivals.\n3- Canvi de rol : En el seu antic equip Dorsey va tenir una mitjana de 16 punts i 12 rebots per partit. Al Barça no acumularà aquests números perquè el seu rol serà diferent. El nord-americà haurà d’assumir el seu paper secundari encaminat a ser un especialista defensiu i acceptar que els seus companys no jugaran per ell tal i com succeïa a Turquia, ja que al Barça aquest rol li correspon a Tomic.\n4- Caràcter convuls : Un dels problemes de Dorsey ha estat el seu complicat caràcter, que ha fet que sortís de mala manera tant del Baskonia com de l’Olympiakos. Aquest fet implica que Pascual haurà de tenir mà esquerra per portar pel bon camí un jugador temperamental acostumat a tenir un paper protagonista. El repte del tècnic blaugrana serà convertir a Dorsey en un bon jugador d’equip.\n5- Lliga més potent : Dorsey ha estat un jugador dominant a Turquia perque la lliga d’aquell país, a banda d’Efes, Fenerbache i Galatasaray que són els tres equips amb més pressupost, és una competició molt igualada on el jugador nord-americà és referent. Al Barça es trobarà un entorn ben diferent, ja que haurà de compaginar la duresa de l’Eurolliga amb la duresa de l’ACB, competició molt igualada on l’últim classificat pot guanyar el primer i on els nord-americans no tenen tants privilegis com a Turquia.\nLectures 2479 vegades per 737 lectors\nprimer fitxatge bàsquet\nPrevious articleEl Barça va condicionar que el "Concert per la Llibertat" no fos per la "Independència"\nNext articleDe l’Esperit Mandela a l’AparthPEP\nLa prèvia del clàssic d'avui de bàsquet Arriba un dels clàssics disputats en fase regular més decisius dels últims temps, ja que el Barça Regal...


El nou Espai C de Corbera de Llobregat permet compartir una oficina de treball amb d’altres professionals, emprenedors, autònoms o empresaris i també fomentar entre tots ells la col·laboració i el treball conjunt.\nEs tracta d’un espai singular, on es posa a disposició de les persones emprenedores un lloc multifuncional on es pugui treballar, impartir formacions, mantenir reunions i també establir sinergies amb els altres coworkers.\nLes diferents zones habilitades per poder potenciar aquest ambient de treball són la sala coworking, equipada amb taules i cadires compartides, bucs per arxivar i servei d’impressió; una petita cuina office, per aquelles persones que hagin de passar el dia i necessitin fer un àpat a l’espai; la sala polivalent, destinada a la realització de formacions, seminaris o xerrades i equipada amb un televisor amb connectivitat al PC i una taula de reunions; el despatx, que permetrà poder realitzar entrevistes o reunions amb suficient privacitat, i finalment, el porxo, ideat per poder desconnectar de la jornada laboral durant uns minuts.\nL’Espai C és una proposta de l’Ajuntament de Corbera de Llobregat per potenciar la iniciativa emprenedora i poder ajudar a consolidar projectes durant els primers anys de vida, així doncs, si esteu interessats o interessades en sol·licitar una plaça, podeu omplir el model de sol·licitud seguint aquest enllaç:\nTotes aquelles persones, ja siguin emprenedores o amb una activitat econòmica legalment constituïda, podran ser beneficiàries de la cessió d’us temporal de l’Espai C.\nLes sol·licituds s’hauran de presentar en el registre d’entrada de l’Ajuntament mitjançant el model normalitzat d’instància de sol·licitud que es lliuri a la persona interessada en el termini de 20 dies naturals a comptar des de l’endemà de la publicació en el tauler electrònic d’anuncis a la web municipal, però també, finalitzada la selecció inicial, es podran continuar presentant sol·licituds al llarg de l’any, que seran valorades en funció de l’ocupació de l’Espai C.\nTambé podeu consultar el Reglament de funcionament en aquest enllaç:


Trets d’identitat | Escola Lluís Vives\nEscola inclusiva i acollidora\nEscola inclusiva atenta a la diversitat dels nostres alumnes, pel que fa als ritmes d’aprenentatge, situació soci -econòmica, procedència…Volem que els alumnes interioritzin els valors d’equitat, respecte i solidaritat i que es formin com a persones i ciutadans d’una societat més justa. Que esdevinguin persones amb criteri propi, crítiques, solidàries, integrades i compromeses amb la millora de la societat.\nEscola d’ Èxit\nOferirem als alumnes els recursos i estratègies necessaris per a aconseguir els màxims resultats amb el seu propi esforç i constància. Cada infant progressa al seu ritme. Tots els nens i nenes tenen unes capacitats diferents, unes més desenvolupades que altres, des de l’escola hem de potenciar aquestes capacitats i proporcionar-los eines i estratègies perquè vagin enriquint els seus aprenentatges en totes les àrees de desenvolupament.\nEscola compromesa amb l’entorn\nLa nostra escola es manifesta oberta i arrelada al seu entorn, sensible amb el medi i sostenible ja que som molt conscients de la importància de la societat del coneixement, ja que no només s’aprèn a l’escola, si no que tots els aspectes vitals i les activitats socials tenen components formatius i acaben generant coneixement.\nLa comunitat escolar i la comunitat local han d’entendre’s com a àmbits d’interdependència i d’influència recíproca perquè individus, grups i xarxes de l’escola són presents també en la comunitat local i no s’entén una cosa sense l’altre.\nAquests fets ens ofereixen moltes oportunitats d’aprendre i de participar. Per això, potenciem en els infants les vivències i experiències positives d’aquest entorn perquè adquireixin uns valors que els ajudin a respectar, a conviure i a millorar l’espai en el que viuen i/o es relacionen. També pretén que descobreixin que tenen al seu abast una font important d’informació i aprenentatge.\nEscola coeducativa que fomenta el tracte d’igualtat i el respecte cap a l’altre sexe sense cap mena de discriminació i exigeix les mateixes responsabilitats intel·lectuals i socials. El coneixement de les diferències fisiològiques i psicològiques és garantia i base del respecte mutu.\nFomentem l’observació directe, la manipulació i l’experimentació com a base de l’aprenentatge. Pel que fa al treball dins l’aula treballem en gran grup i petit grup, fem grups flexibles o racons depenent del tipus d’activitat a realitzar. Una altra manera de treballar són les metodologies col·laboratives on potenciem diferents aprenentatges d’una manera motivadora envers l’interès i atenció de l’infant.\nLes TIC estan presents en tots els àmbits de la nostra societat, així cal que estiguin integrades de forma natural a la vida de l’alumne, ja sigui a l’escola com en altres entorns d’aprenentatge, ja que el seu ús no es cenyeix a l’espai de l’aula.


Acompanyant des de les emocions a l'Espai Ariadna de la Fundació Salut i Comunitat - Fundación Salud y Comunidad\nDesprés de la meva experiència com a educadora social en diferents centres de menors, vaig arribar i avui em trobo treballant a l’Espai Ariadna, iniciativa de la Fundació Salut i Comunitat (FSC) creada per donar resposta a un entorn segur a les necessitats del tractament residencial detectades, derivades de la intersecció de les problemàtiques de la violència masclista i les addiccions a les dones i els seus fills i filles.\nEm va fer especial il·lusió ser la referent d’infància i treballar directament amb la família, ja que anteriorment no havia tingut la possibilitat de treballar amb ella, juntament amb els i les menors.\nUna tarda a la setmana crec amb les criatures, que viuen amb les seves mares en el recurs, un espai on poder tractar diferents aspectes de la seva vida quotidiana com, per exemple: l’autonomia, la resolució de conflictes, la igualtat de gènere i la gestió d’emocions, entre d’altres.\nFa tres mesos aproximadament vaig decidir crear un nou espai. L’anterior estava situat en un dels nostres pisos, amb la qual cosa podien interferir situacions externes a l’activitat. Per aquest motiu, va sorgir la idea de disposar d’un espai propi, al qual vaig denominar Espai Emociona’t. Aquest se situa en una sala de biblioteca, gran i lluminosa, on es treballen els aspectes esmentats anteriorment mitjançant jocs, activitats de lectura, pintura, música, manualitats, etc.\nDurant aquests mesos, hem treballat les emocions bàsiques, com les gestionem i com podem aprendre a fer-ho d’una manera sana, amb la qual no ens fem mal a nosaltres mateixes ni a les altres persones. Per acompanyar-nos en aquest recorregut, hem utilitzat el llibre “El monstre de colors”.\nA l’Espai Emociona’t, parlem de com ens sentim i ens permetem sentir, tant emocions agradables com desagradables. Crec que això últim és molt important, ja que és molt habitual la pràctica errònia de negar les emocions, i així de grans ens convertim en analfabets emocionals. Desgraciadament, “vivim en una societat que no ens educa per ser persones emocionalment intel·ligents” (Daniel Goleman). Per això, crec fermament que és fonamental educar en la intel·ligència emocional des de ben petits/es.\nL’edat de les nenes i nens amb què comptem ara en el servei és d’un a cinc anys. Moltes vegades es dispersen perquè arriben nerviosos/es o simplement, amb les emocions a flor de pell, però un cop s’integren en la dinàmica, s’impliquen i es diverteixen. Això sí, quan sorgeixen conflictes, procurem solucionar-des del respecte, treballant com s’han sentit, pensant què possibles solucions existeixen, i quina és la més adequada. El meu paper en el conflicte és de mediadora.\nParal·lelament, faig tutories maternals i tutories conjuntes maternoinfantil filials, per reforçar algun aspecte que demana la mare o en el qual observem dificultats en què les podem acompanyar. Considero important donar-li continuïtat a aquesta tasca i anar treballant objectius concrets perquè, a poc a poc, les mares aconsegueixin els canvis que s’han proposat.\nPer a mi, és una feina gratificant i bonic, també laboriós i de vegades complex. El motor que em mou és l’amor, les ganes i la motivació per seguir educant des de la igualtat i la intel·ligència emocional, encara que aquests projectes de moment són minoritaris.\nNo obstant això, sumant fem més força i seguirem treballant en això.\nBerta Porter Méndez\nEducadora social i tècnica referent d’infància a l’Espai Ariadna de la Fundació Salut i Comunitat (FSC).


Els dos països incompleixen un pacte que va generar esperances de pau l'any 2015\nDues persones passen per davant d'un mural commemoratiu de l'aiatol·là Khomeini, líder de la revolució islàmica ANA / REUTERS\nBarcelonaComplerta l'amenaça d'enriquir urani per sobre dels nivells pactats l'any 2015, l'Iran se suma als Estats Units i incompleix els requisits fixats en l'acord signat amb les potències occidentals i la Xina malgrat les crides que li ha fet la Unió Europea perquè es mantingui dintre de les línies consensuades. Però el règim dels aiatol·làs ha tirat pel dret mentre Washington amenaça Teheran amb noves sancions econòmiques i més aïllament. La crisi oberta fa perillar un dels acords que van omplir d'esperances una regió, el Pròxim Orient, molt tensionada pels diversos conflictes regionals oberts i per ser un dels grans punts de reserva i exportació de gas i petroli, la qual cosa suposa que qualsevol incident al Golf s'escampa per tot el planeta de manera immediata. ¿Però com s'ha arribat fins a aquesta tensió?\n1- Què suposava l'acord del 2015?\nNi quatre anys. Això és el que ha durat un acord que el 14 de juliol del 2015 va suposar una fita històrica. Aquell dia, els ministres d'Exteriors de Rússia, la Xina, el Regne Unit, França, Alemanya i els Estats Units arribaven a un pacte amb el representant de l'Iran per posar fi a 35 anys de desconfiances i segellar una nova era que tornaria l'Iran a la política internacional.\nDesprés de dos anys de negociacions molt dures en què hi va haver moments molt pròxims al fracàs, els països van firmar un pacte que es va traduir en l'aixecament de les sancions econòmiques vigents contra l'Iran –de l'ONU i d'organismes supranacionals i nacionals– a canvi que Teheran renunciés a la cursa nuclear amb fins militars. D'aquesta manera, els perses es comprometien a limitar el seu programa d'energia atòmica i, per exemple, acceptava el límit de l'enriquiment de l'urani per sota del 3,67% durant els pròxims 15 anys. A més, l'Iran també havia d'eliminar el 98% del material nuclear que emmagatzemava i dues terceres parts de les 20.000 centrifugadores en marxa que tenia.\nL’Iran i Occident fan les paus\n2- Hi ha hagut incompliments de l'Iran?\nLes revisions i auditories que ha fet l'Agència Internacional de l'Energia Atòmica han certificat el compliment rigorós del pacte nuclear en tot moment. No obstant això, Donald Trump ja va fer campanya electoral per arribar a la Casa Blanca amenaçant de sortir de l'acord, i ho va fer efectiu el 8 de maig del 2018 argumentant que "mai s'hauria d'haver signat". De fet, el nuclear és només un dels acords internacionals que l'administració Trump ha revertit per esborrar el llegat Obama en matèria internacional. Per a Washington, la retirada del consens internacional es justifica pels incompliments i pels suposats perills que representa Teheran per a la geopolítica mundial. Només l'Israel de Benjamin Netanyahu ha aplaudit la decisió de Trump.\n3- Què implica la retirada nord-americana?\nMés sancions. Automàticament Washington ha recuperat la política de mà dura contra el règim de Teheran en un intent d'escanyar-lo econòmicament i debilitar-lo internament. Trump ha imposat sancions directes contra els interessos dels líders del règim, com l'aiatol·là Ali Khamenei, però també castiga els països i empreses que incompleixen els embargaments fixats, perquè no es permet el comerç ni les inversions amb els perses.\nSense els Estats Units, l'Iran s'ha considerat lliure per reprendre els programes nuclears, i després d'ultimàtums, ha anunciat que ja enriqueix urani per sobre dels límits permesos. Es calcula que a finals del 2020 ja tindrà els components per a la fabricació d'una hipotètica bomba nuclear.\n4- Què suposa per a l'Iran el paquet de sancions?\nL'Iran pateix una greu crisi econòmica arran de les sancions que arrossega des de fa 40 anys, quan la victòria de la revolució va fer que canviés de bàndol i deixés de ser un aliat de les potències occidentals, en especial dels Estats Units, que l'han passat a considerar un dels gran enemics.\nL'objectiu de Trump és reduir a "zero" els compradors de cru iranià, però de moment fa una excepció amb els clients més fidels: Turquia, Taiwan, Corea del Sud, l'Índia, Itàlia, el Japó, la Xina i Grècia.\nLa gran dependència del petroli –com demostra que l'any passat, abans de la represa del càstig nord-americà, exportava diàriament més de quatre milions de barrils– ha tingut un gran impacte directe no només en l'economia sinó també en la societat, especialment la joventut, que havia confiat que l'acord suposés una obertura del règim. Però no ha estat així. De fet, l'Iran ha viscut les manifestacions més multitudinàries des de la revolució del 1979 en protesta per la falta de llibertats i el frau electoral per mantenir el règim.\n5- Quina ha estat la reacció de les altres potències nuclears?\nLa resta de signants, juntament amb l'alta representant de la política exterior de la UE, la italiana Federica Mogherini, han mostrat en tot moment el seu suport a l'Iran. Creuen que ha complert i li demanen que es mantingui fidel a l'esperit de l'acord. Amb tot, Teheran retreu a aquests aliats que no hagin tingut una actitud més ferma davant dels Estats Units per evitar les noves sancions.\nEls EUA acusen l’Iran de l’atac de dos petroliers\n6- Hi ha risc de conflicte bèl·lic?\nÉs incert, i més amb un president com Donald Trump, que ha passat de portar al límit les tensions amb Corea del Nord a llançar floretes i abraçar Kim Jong-un. Però en el cas de l'Iran, Trump s'escolta el lobi jueu i el govern de Netanyahu, que es va erigir com un dels grans enemics de l'acord del 2015. Als Estats Units ja li va bé, escanyar econòmicament Teheran, perquè d'aquesta manera desestabilitza el règim, que amb totes les debilitats i mancances continua sent una potència mundial clau en el tauler de la geopolítica, per exemple en la guerra del Iemen, on s'enfronta a la coalició àrab que lidera l'Aràbia Saudita.\nRecentment, en declaracions a la Cadena SER, l'encara ministre espanyol d'Exteriors, Josep Borrell, més que probable futur responsable d'exteriors de la UE, va manifestar la seva confiança que les tensions no aniran més enllà i acabin en una guerra. "Espero que s'imposi el seny", va dir. No obstant això, en les últimes setmanes hi ha hagut un augment de la tensió al golf d'Ormuz, per on passa el 70% del trànsit de petroliers de tot el planeta.\nacord nuclear Iran Pròxim Orient Unió Europea Estats Units


ANUL.LAT 4 d'abril de 2020 (dissabte) SORTIDA AMB RAQUETES PIC DELS MOROS (FONT ROMEU) “En cas de falta de neu, farem la sortida igualment” Sortida a les 7,00h del matí de la plaça de l’Esquirol o A les 7,15h del matí de les piscines de Manlleu. CAL PORTAR: MATERIAL: - Esmorzar i dinar - calçat adequat - Aigua i ganyips - roba adequada - raquetes* . (o esquís) – pals d’esquí, guants Tothom que vulgui participar a la sortida ha de ser soci del CEE. La col·laboració per la sortida són 5€ (inclou desplaçament i raquetes), aquelles persones que no siguin socis, al mateix dia de la sortida se’ls farà socis pagant la quota anual de 7€. Inscripcions: Joan Juvanteny (Tel. “whatsapp” 680 871 487) fins el dimecres 1 d'abril, a partir d’aquesta data el CEE no s’encarregarà de les raquetes. (cal indicar quina modalitat de llicència és té, i si es necessiten raquetes, *el CEE en té) NOTA: Recordeu que per participar en aquesta sortida cal estar al dia de la llicència, moda\nANUL.LAT CLÍNIC ALPINISME "PRÀCTIQUES" 28 i 29 de Març de 2020 -Cap de setmana a la zona de Porte- Puimorent, per poder posar en pràctica tots els coneixements dels cursos. -Activitat oberta a tota la gent que ha fet formació al Centre. La gent interessada que es possi en contacte amb en Quim (639309435), per més informació.\nXat mèdic gratuït pels federats La UFEC ha posat a disposició dels federats de les diferents federacions esportives catalanes un xat mèdic gratuït. Ho ha fet després de l ‘acord entre Unifedeport i Mutuacat , i que permet els federats i federades gaudir de forma gratuïta d’un xat mèdic 24 h mentre estigui en vigor l’estat d’alarma. Per poder utilitzar aquest xat s’ha d’accedir a aquest enllaç, on hi ha les instruccions per descarregar-se una app i accedir a aquest servei: Clica aqui : Enllaç directe https://www.mutuacat.cat/que- fem/salutcat-federacions\nAssegurança afectada coronavirus x C Excursionista Esquirol Comunicat que acaba d'enviar la FEEC, referent a la cobertura de l'assegurança. Recordeu que ens demanen que estem a casa , no de vacances. Les cobertures de les llicències suspeses – Després del Decret del Govern de l’Estat d’Alarma queden temporalment suspeses les cobertures de l’assegurança de les llicències de la FEEC. El decret on es demana el confinament de la població fa que qualsevol accident a la muntanya pugui ser considerat com una imprudència.


APUNTA’T A LES EXTRAESCOLARS DEL TORRENT DE CAN CARABASSA\nAFA esport extraescolars famílies monitors/es salut\nEl proper dimecres 18 de setembre a les 16:30 es farà un tastet d’algunes activitats. Allà els nens i nenes podran provar les diferents activitats i acabar de decidir-se.\nRecordeu que es conserven les activitats del curs passat però que s’afegeixen un munt de novetats:\nCUINA SENSE FOC: Aprendran els grups d’aliments, els seus nutrients, els sabors i la seva combinació, a manipular-los, a pelar, netejar, tallar, ratllar, agitar els diferents aliments, coneixeran tècniques, estris i aparells propis de la cuina. I, després de cada activitat, s’enduran a casa el plat que han preparat i la seva recepta !!\nTEATRE: on s’utilitza la imaginació, la memòria i l’enginy i ajuda a superar vergonyes, aprenem el llenguatge de la comunicació, per tal de poder transmetre allò que volem expressar, a través de diversos personatges. I el creiem una eina important i fonamental pel creixement personal de cadascú.\nKARATE: un esport que utilitza la tècnica de Kyus i Katas, originàries del Japó. Entenem aquest art marcial com a tècnica de socialització, augmentant, també l’autoestima i la confiança en un mateix i interioritzaran el Valor del Respecte com a model.\nFIDKID: Una manera diferent de Ballar, amb coreografies i gimnàstica artística: la Dansa acrobàtica. Treballaran el companyerisme, el desenvolupament motriu, coneixeran el seu cos i les possibilitats expressives de cadascú. Treballaran la interpretació de diferents situacions, emocions i sensacions amb la música i el cos i les representaran conjuntament.\nCINEMAAAAA !!! Per aquells que estiguin pensant en ser periodistes, càmeres de Tele o de Cinema, Fotògrafs, comunicadores, productores o simplement són molt fans del setè art, aquesta és la vostra Extraescolar! Coneixereu totes les fases d’un rodatge. Creareu una idea i la convertireu en una peli real. Treballaran guió, interpretació, gravació, so i muntatge. i… al final de curs, a la festa d’Extraescolars podrem veure la Peli que heu creat.\nNaturalment, continuen les activitats de: Teatre pels petits, Pre esport, Patinatge, Fútbol, Atletisme, Ballem, Hip Hop i Escacs amb el súper professor Pep !\nRecordeu que si no hi ha un mínim de participants, l’activitat no es podrà portar a terme. Entre tots hem de cuidar aquests serveis i prioritzar-los, no només perquè són de qualitat, a bon preu i ens resulten còmodes ja que els infants no han de sortir de l’escola, sinó també perquè ho preparem des de l’AFA comptant amb les inquietuds i opinion s de tothom…\nA partir del dia 18 es començaran les inscripcions que enguany seran totes a traves d’un formulari online que posarem a la vostra disposició. Les activitats començaran al mes d’octubre.\nEntre tots i totes FEM ESCOLA!!!!\n← Cercavila de les Festes d’Horta\nFOTOS I VÍDEOS DEL CERCAVILA DE LES FESTES D’HORTA →


Krish Holiday Inn Baga Goa Índia - Ofertes d'hotels amb els MILLORS DESCOMPTES EN LÍNIA\nNear Titos lane,Sauntavaddo, Baga Beach Road, Baga, Goa, Índia - Veure al mapa\nPer als viatgers què vulguin captar les imatges i els sons de Goa, Krish Holiday Inn Baga és l'el·lecció perfecta. L'hotel és a 46.2 km del centre de la ciutat i permet accedir a les instal.lacions més importants de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nA Krish Holiday Inn Baga, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix servei d'habitacions 24 hores, aparcament de cotxes, servei d'habitacions, habitació familiar, lloguer de cotxes.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent piscina exterior. Krish Holiday Inn Baga és un lloc ideal d'estada pels viatgers que busquin encant, comfort i facilitat a Goa.


Bandera verda, després del vessament de gasoil – Vilassar Ràdio\nBandera verda, després del vessament de gasoil\nAhir el migdia es va haver d’hissar la bandera vermella que prohibia el bany en un tram de la platja, entre el Club Nàutic i l’espigó de Garbí. El motiu, el vessament de gasoil d’una barca que es va enfonsar cap a les 11h del matí prop de l’espigó de Garbí.\nSegons Protecció Civil, l’embarcació, de cinc metres d’eslora, es va enfonsar a uns 50 metres de la costa i va tenir una petita fuita de gasoil al dipòsit, amb capacitat per a 10 litres.\nEls tripulants de la barca, van demanar auxili perquè l’embarcació se’ls estava enfonsant. Dues noies que estaven fent pàdel surf a la zona els van assistir i els van pujar a les seves taules. Els tripulants van arribar en bon estat de salut.\nEl Cap de la Policia Local, Lluís López, ha explicat a Vilassar Ràdio que van rebre l’avís poc després de les 11h del matí i que seguidament es van desplaçar fins el lloc dels fets.\nA la platja va onejar la bandera vermella per prevenció del vessament del gasoil que portava l’embarcació, això va generar una taca al mar que derivava uns 300 metres cap al nord sense afectar cap altra platja.\nLluís López explica que de seguida es va activar el protocol per coordinar els treballs per intentar treure la barca de l’aigua, i es va procedir a hissar la bandera vermella i avisar a les persones que estaven a la platja, de la prohibició de banyar-se.\nAhir a la tarda Protecció Civil, que va desplaçar una barca al lloc, ja va desactivar la prealerta per la taca de combustible perquè aquest ja s’havia dissolt. Avui al matí ja onejava la bandera verda i ara s’estudia com i de qui és competència la retirada de l’embarcació enfonsada.\nNotícia anteriorBandera vermella a la platja de l’Astillero per l’enfonsament d’una embarcació\nSegüent notíciaNou ensurt a la platja de Vilassar de Mar


Costa d’Ivori, a l’avantguarda en el reciclatge de plàstics\nHenrietta Fore: “Aquesta fàbrica serà pionera en la creació de solucions intel·ligents i escalables per a les principals dificultats educatives a les quals s’enfronten els nins i les comunitats africanes”\n2 min. 10/08/2019 00:40\nUNICEF, COMITÉ BALEARS\n651x366 Costa d’Ivori, a l’avantguarda en el reciclatge de plàstics Costa d’Ivori, a l’avantguarda en el reciclatge de plàstics\nUnicef, en aliança amb l’empresa social colombiana Conceptes Plàstics, ha anunciat la creació de la primera fàbrica que convertirà residus plàstics recollits a la Costa d’Ivori en maons modulars de plàstic. Es tracta d’uns maons fàcils de muntar, duradors i de baix cost que s’utilitzaran per construir escoles, necessàries al país de l’Àfrica occidental.\n“Aquesta fàbrica serà pionera en la creació de solucions intel·ligents i escalables per a les principals dificultats educatives a les quals s’enfronten els nins i les comunitats africanes”, explica Henrietta Fore, directora executiva d’Unicef. “Té un triple potencial: proporcionar més escoles per als infants de la Costa d’Ivori, aconseguir que hi hagi menys residus plàstics en el medi ambient i generar vies d’ingressos addicionals per a les famílies més vulnerables”.\nA la Costa d’Ivori cal construir-hi 15.000 aules per atendre les necessitats dels nins i nines que no tenen un lloc on estudiar. Per ajudar a suplir aquesta mancança, s’utilitzarà plàstic reciclat recollit de zones contaminades d’Abidjan i els voltants. Amb aquests materials es construiran 500 aules per a més de 25.000 nins i nines en un termini màxim de dos anys. La idea és augmentar la producció posteriorment.\nNomés a Abidjan es produeixen més de 280 tones de residus plàstics cada dia, i només es recicla prop d’un 5%; la resta sol acabar en abocadors de comunitats de baixos ingressos. La contaminació dels residus plàstics agreuja les dificultats d’higiene i sanejament ja existents. A més, la mala gestió dels residus és la causa del 60% de casos de malària, diarrea i pneumònia en nins, que, al seu torn, són les principals causes de mort infantil a la Costa d’Ivori.\nEls maons estaran fets totalment de plàstic i són incombustibles. Són un 40% més barats, un 20% més lleugers i duren centenars d’anys més que els materials convencionals de construcció. A més, són resistents a l’aigua, tenen bon aïllament i estan dissenyats per aguantar vents forts.\nA més de les inversions per construir a la Costa d’Ivori, s’està valorant dur aquest projecte a altres països, primer dins la regió i posteriorment en altres regions. A l’Àfrica occidental i central hi ha una tercera part del total de nins del món en edat d’anar a escola Primària i una cinquena part dels nins en edat d’anar al primer nivell de l’escola Secundària sense escolaritzar.6


ARAINFO REDACCIÓN 25 agosto, 2013, 08:35\nFoto: Francesc Mar | VilaWeb\nSegons informa el diari digital VilaWeb, han intentat impedir el pas entre Catalunya i Aragó, identificat persones i multat cotxes que portaven el CAT.\nLa cadena humana que ha unit, a través del pont sobre el riu Algars, els municipis de Caseres (Catalunya | Terra Alta) i Calaceit (Aragó | Matarranya) ha topat amb problemes amb la Guàrdia Civil. Els uniformats han intenat evitar que persones que eren a la part de la cadena humana de Catalunya poguessin passar a la part que era en territori de l'Aragó i a l'inrevés.\nTambé han multat cotxes que portaven l'adhesiu del CAT i han demanat la identificació de diversos participants. En total més de cinc centes persones s'han concentrat a les dues bandes de la delimitació administrativa.\nAquesta cadena portava per lema “cadena per la unitat de la llengua” i volia mostrar el rebuig conjunt del territori a l'aprovació de la reforma de la “Llei de llengües” de l'Aragó, que denomina el català com a “Llengua Aragonesa Pròpia de l'Aragó Oriental” -LAPAO-.\nLa nova “Llei de llengües” es va aprovar a les Corts d'Aragó el 9 de maig amb els vots a favor del PP i el PAR, tot i l'oposició ferma de la resta de formacions polítiques i d'entitats acadèmiques i culturals de tot el país.


Incansables balangueres: Manacor té Amics que fan xarxa - CENT PER CENT\nTres associacions d’amics, dit així, podrien semblar tres agrupacions que es troben per jugar a cartes o a tup-a-tup els diumenges horabaixa. Però no n’és el cas. Manacor compta amb una vida cultural rica, amb una participació popular en molts de casos massiva, en d’altres fidel. La resposta de l’administració és sempre de bona voluntat, però hi ha sempre una recança, una sospita d’infradotació dels recursos destinats a la cultura.\nInstitucionalment, l’estructura cultural és forta i està ben consolidada: biblioteca, Museu d’Història, Teatre, Institució Pública Antoni Maria Alcover o Escola de Mallorquí tenen funcionaris a dedicació plena perquè es puguin programar presentacions de llibres, fires del llibre, conferències, concerts, obres de teatre, exposicions i una diversitat d’actes que enorgulleix. Tanmateix, es coneix que per un motiu o per un altre, a l’administració li falta un plus. Aquest afegitó, en els tres casos que abordam aquesta setmana l’hi han posat les Associacions d’Amics del Museu de Manacor, de l’Escola de Mallorquí i de la Institució Pública Antoni Maria Alcover. Molt sovint, encara que l’administració actuï de bona voluntat, i fins i tot amb els recursos suficients per fer-ho, no s’aconsegueix el fil de connexió necessari perquè una activitat tengui la repercussió que hom n’espera. Les associacions d’amics manacorines, farcides de persones carregades d’esperit col·lectiu, comunitari, solidari i desinteressat, amb l’única dèria de “fer poble” s’encarreguen de teixir aquesta xarxa de complicitats i d’implicacions personals que generen aquest públic de vegades esquerp, de vegades refractari a segons quina casta de manifestacions culturals.\nExposicions, sortides, caragolades, la Mulassa, ballades de pagès, i tantes altres activitats no podrien formar part de la fesomia manacorina si no fos per l’existència d’aquestes tres associacions “amicals”, de les quals parlam en aquest reportate nostre de la setmana.\nprevious post: “Necessitam un Rufián que des de la castellanitat defensi la sobirania plena del nostre poble”\nnext post: “L’Associació d’Amics és una xarxa que s’estén i prolonga l’activitat que fa l’ens públic”


Ja no és tecnologia-educació, és escola-societat | D'aquí i d'allà\n← Els objectius de l’escola\nJoves i privacitat →\nFa uns anys (suposo que es continuen fent però ja no em criden l’atenció) sorgien estudis que intentaven il·lustrar si l’alumnat aprenia més o menys matemàtiques, o llengua, utilitzant les noves tecnologies. Utilitzar-les o no era una opció així que abans de pujar el graó d’aprenentatge que com a professorat ens suposava incorporar-les a la pràctica docent, semblava que calia tenir garanties que els “resultats” (i per resultats s’entenia que l’alumnat reflectia en proves estàndard que sabia més o menys d’una determinada disciplina) haurien valgut la pena. El debat tecnologia-educació s’ha mantingut ben viu i encara ara hi ha persones que hi estan instal·lades, que tendeixen a veure les tecnologies com una capa que se superposa a les pràctiques educatives (hauria de dir instructives) tradicionals.\nPerò que s’aprenguin més o menys matemàtiques o llengua amb les “noves” tecnologies és un fet irrellevant, una anècdota. El debat ara no és tecnologia-educació sinó escola-societat.\nL’escola ha de formar persones que siguin funcionals a la societat i no a la d’ara (o a la del passat) sinó a la societat del futur, que no sabem com serà però que estarà molt tecnificada. Les persones viurem immerses en un entorn on el que ara encara ens semblen “noves” tecnologies no seran sinó formes més, transparents, integrades a les vides de les futures persones adultes que ara són a l’escola i, potser, també a les nostres.\nPer tant, incloure als processos d’ensenyament-aprenentatge les formes actuals d’aquestes tecnologies relacionades amb la manera com ens informem i ens comuniquem no és ja una opció sinó un requisit indispensable per oferir una formació de qualitat que no estafi en nom del manteniment de la cultura de l’esforç, de no perdre els hàbits de lectoescriptura o d’haver de sortir al pati i relacionar-se en comptes de ser dins habitacions fosques en connexió amb cascos, micròfons, pantalles i teclats. Aquesta visió hipertecnològica de les TAC la veig en persones que tenen en ment el primer binomi i costa, almenys a mi em costa molt, que girin la mirada cap al segon, escola-societat.\nUna altra part de la història és que amb les TAC es puguin aprendre coses que d’altra manera no tenen sentit, com programació o robòtica. O que es puguin fer tractaments de dades complexos de manera senzilla. O que es tingui accés a informacions i formats de la informació que faciliten la comprensió de conceptes, a dades i contextos reals, o que… Això, però, no és la part essencial. A partir d’aquí, com diu Castells, el més interessant serà el que fem amb la tecnologia.\nAquesta entrada s'ha publicat en Uncategorized i etiquetada amb educació, escola, societat, TAC. Afegiu a les adreces d'interès l'enllaç permanent.


Home Societat Ja era hora: Ingressen a presó dos lladres de Barcelona que acumulaven 104 antecedents\nN'hi ha dos més engarjolats i queda un implicat per localitzar\n15 de setembre de 2020 (10:29 CET)\nEls Mossos d'Esquadra han detingut dos lladres més implicats en l'assalt a un turista dins d'un taxi al Port Olímpic de Barcelona el passat 12 d'agost. Els dos arrestats acumulen 104 antecedents policials i ja han ingressat a presó. Ara només queda per localitzar un dels cinc implicats en aquest robatori. Els altres dos també estan engarjolats. De fet, un ja ho estava per un altre robatori violent. Les dues noves detencions van tenir lloc la matinada de diumenge en el marc del dispositiu Tremall, dissenyat per lluitar contra la multireincidència. Els agents van identificar els dos homes als districtes de Ciutat Vella i Sant Martí, comprovant que tenien pendents dues ordres de recerca i detenció.\nEls fets van passar el 12 d'agost, quan en una de les parades de taxis que hi ha a la zona del Port Olímpic es va produir un intent de robatori amb intimidació a un turista que es disposava a agafar un taxi cap a les 3 de la matinada. En veure que buscava un transport per tornar al seu hotel, cinc homes el van envoltar i el van assetjar per robar-li. Quan ja era dins del taxi, dos dels lladres van intentar consumar el robatori al seu interior, davant de la sorpresa del taxista. Pretenien robar-li un rellotge d'alta gama, però no ho van aconseguir.\nAquest robatori va tenir molt ressò perquè un vídeo va circular per les xarxes socials. De fet, ha estat clau per poder identificar els cinc lladres, que són multireincidents habituals coneguts per la policia en el marc del pla Tremall. Entre tots acumulen 115 antecedents. El cinquè lladre també està identificat, té 6 antecedents i una ordre de recerca i detenció pendent.\nCau un colombià de 27 anys a Barcelona per robar joies a gent gran amb molta violència


Vignola Hotels - PREUS AMB ELS DESCOMPTES MÉS GRANS a tots els hotels a Vignola\nConvenientment situat a Vignola, Hotel Eden és una base ideal des d'on explorar aquesta ciutat fantà\nConvenientment situat a Vignola, Hotel Eden és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Hotel Eden també ofereix moltes instal.lacions per enriquir la seva estada a Vignola. Per a la comoditat i comfort dels seus clients, l'hotel ofereix express check-in/check-out, servei d'habitacions, habitació familiar, bar. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, escriptori, telèfon a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Hotel Eden no troba competidors en cap categoria.\nExcellent view into the countryside\ngood cakes for breakfast\nPer als viatgers què vulguin captar les imatges i els sons de Vignola, Hotel La Cartiera és l'el·lec\nPer als viatgers què vulguin captar les imatges i els sons de Vignola, Hotel La Cartiera és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Hotel La Cartiera ofereix un servei impecable i compleix amb totes les exigències dels més experimentats viatgers. L'hotel ofereix instal.lacions per a minusvàl.lids, express check-in/check-out, servei d'habitacions, instal·lacions per a reunions i banquets , centre de negocis per garantir el més gran comfort possible als seus clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb banyera hidromassatge, aire condicionat, calefacció, escriptori, mini bar a cada habitació. Durant el dia podeu gaudir de l'atmòsfera relaxant de bany, centre esportiu, sauna, spa, massatge. Sigui quina sigui la seva raó per visitar Vignola, el Hotel La Cartiera és el lloc perfecte per una estimulant i emocionant escapada.\nImpressions dels viatgers sobre Vignola\nDescobreixi els barris de Vignola\nAgoda.com ofereix una gran selecció d'allotjaments a Vignola que s'ajusten a tots els pressuposts. Els viatgers troben que molts dels 3 hotels a Vignola són una atracció en ells mateixos. Moltes àrees, cada una amb una atmòsfera distinta, esperen ser descobertes a la ciutat. Vignola té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. No es retrassi i resevi avui per tenir les millors ofertes d'hotel a Vignola!\nAllotjaments a Vignola\nQuè fer a Vignola\nTrobar més allotjaments a Vignola\nHotels Vignola populars


Aram Trade Media | 2018 desembre\nUs desitjo un FELIÇ 2019\n31 desembre, 2018 /0 Comments/a general, televisió /per aramtm\naramtm.com/tv/blog us desitgem unes molt BONES FESTES\n22 desembre, 2018 /0 Comments/a general, televisió /per aramtm\nEl Reportatge: Entrevista a Gerard Farrés i Dani Oliveras, participants al Dakar 2019\n21 desembre, 2018 /0 Comments/a televisió /per aramtm\n“En Companyia” de la Mercè Generó – Gerent Osonament\n20 desembre, 2018 /0 Comments/a televisió /per aramtm\nOn Anem a Menjar? Aquesta setmana un Restaurant osonenc, concretament un de Vic\n19 desembre, 2018 /0 Comments/a general /per aramtm\nOn Anem a Menjar, aquesta setmana la meva proposta és d’un restaurant d’Osona.\nEl Xic Restaurant, es troba situat en un lloc cèntric de la ciutat com és el carrer de Gurb de Vic, el local és molt acollidor i agradable amb molt bon gust amb la decoració.\nPel que fa a el menjar és molt elaborat, productes de temporada, de qualitat, el pop a la gallega, el saltejat de favetes, els musclos, el tronc de lluç a la donostiarra, el filet a l’oporto amb fetge d’ànec i un dels plats podem dir estrella és el bacallà “elxic” i per acabar uns milfulls de mató amb codonyat, unes crepes al gust…\nVeient comentaris a les xarxes trobem de tot, lògicament, però jo crec que la quantitat és l’adequada i el preu diria està bé, a vegades pot donar sensació de car, però la qualitat del producte ho val.\nPel que fa a el servei és molt amable, eficient, vaja molt professional.\nPuntuació sobre (10) La meva puntuació és d’un 9.\nEl Cinema Vigatà s’omple per descobrir ‘El secret més ben guardat’ · La pel·lícula creada amb motiu del 75è aniversari de la Cavalcada de Reis mostra l’afecte dels Reis d’Orient amb la ciutat de Vic\n18 desembre, 2018 /0 Comments/a televisió /per aramtm\nAquest és l’espot de #LaMaratóTV3, inspirat en la història del gos japonès Hachiko. Què hauria passat si l’amo no hagués mort? I si la investigació l’hagués salvat?\n14 desembre, 2018 /0 Comments/a televisió /per aramtm\n“En Companyia” de l’Ivan Àlvarez – Estudiant de periodisme de la UVic-UCC\n13 desembre, 2018 /0 Comments/a televisió /per aramtm\nOn Anem a Menjar? Avui un Restaurant del Baix Empordà\n12 desembre, 2018 /0 Comments/a general /per aramtm\nEl Restaurant que us recomano aquesta setmana pertany al Baix Empordà i està situat al poble medieval de Peratallada.\nEs tracta del Restaurant La Cort tenen molta cura en la qualitat dels seus plats elaborats pel l’equip de cuina que selecciona els millors productes de temporada per oferir el millor de cada estació de l’any.\nCuina de mercat, de proximitat i molt acurada, amb carta elaborada, menú diari, menú degustació i suggeriments de temporada\nDisposen de dues terrasses on es pot menjar i per les nits gaudir d’una bona copa.\nPuntuació sobre (10) ,\njo els hi don un: 8,5\n“En Companyia” d’en Santí Serra – SercamShows –\n6 desembre, 2018 /0 Comments/a televisió /per aramtm


Com declarar la guerra a Andorra?\nQuin motiu té un mitjà digital espanyol que ha decidit atacar indiscriminadament el país?\nActualitzada 07/07/2016 a les 20:17\nFa un any que intento entendre com un mitjà espanyol digital publica notícies dia rere dia (a vegades dues o tres al dia) contra el Govern d’Andorra, polítics d’Andorra, institucions d’Andorra, els bancs d’Andorra, el sistema judicial d’Andorra i qualsevol altra informació que sigui susceptible de fer mal a Andorra com a país o a la imatge d’Andorra. I al mateix temps aquest mateix mitjà publica més temes relacionats amb BPA (totes en la línia conspiranoica de Petició al Papa i a Hollande perquè ajudin a reestructurar el Govern d’Andorra publicada el 9 de maig del 2016) que el Diari d’Andorra, el mitjà que més en publica dins del Principat. Quin interès pot tenir aquest mitjà d’atacar sempre Andorra? No ho entenc.\nBuscant informació m’he meravellat de l’interès que desperta el Principat en un mitjà digital espanyol. El digital es pot buscar a la xarxa fins a setembre del 2013. En el seu primer any de vida (fins a setembre del 2014) van publicar notícies on surt la paraula Andorra, però ni una sola notícia sobre el Principat. Si surt el nom és perquè està vinculat a un altre tema. El 90% són del cas Pujol i la resta són atacs contra qualsevol que faci olor a independentista i que de rebot aparegui el nom d’Andorra. No hi ha cap hostilitat contra el país. Ni, fins i tot, contra el sistema financer. Tot el verí té un únic enemic: el nacionalisme català. Tres exemples de titulars teledirigits: ERC i l’ANC, tan culpables de la destrucció sanitària com Mas i Boi Ruiz, Catalunya som tots com Hisenda o Salvem el soldat Pujol.\nAquesta primera anàlisi em mostra que el mitjà és un dels molts digitals que han nascut amb el principal objectiu d’atacar el sobiranisme català per terra, mar i aire. Res de nou sota el sol. I no és un objectiu ni bo ni dolent intrínsecament (tan sols espuri). Perquè també n’hi ha que han nascut només per defensar el procés independentista. És un mitjà, com és norma en la majoria de digitals, que amb la publicitat que inclou és evident que té uns ingressos mot escassos. I força desconegut mediàticament.\nNo fer cap notícia sobre temes andorrans més enllà de la referència respecte d’on tenien els diners els Pujol és normal. Per al 95% dels seus potencials lectors no té cap sentit tractar temes andorrans. Qui busqui informació en un digital d’aquest tipus busca actualitat espanyola i canya als catalanistes. La realitat del Principat ni els preocupa ni els importa més enllà que es puguin derivar connexions amb sobiranistes.\nEl passotisme cap a Andorra és del tal magnitud que fins i tot quan esclata l’afer BPA ni s’immuten. El dia que intervenen el banc la notícia és: Andorra intervé el banc que guarda la fortuna dels Pujol. En els primers mesos posteriors a la intervenció de BPA al tema no se li fa el més mínim cas excepte per algun apunt respecte a Banco Madrid, filial espanyola de BPA. Podria cridar l’atenció el fet que el primer article valoratiu del cas BPA en aquest mitjà arriba una setmana després de la intervenció i és per qualificar BPA com a “Banca putrefacta”. Titular antològic del 17 de març del 2015: La Banca Putrefacta deixa en pilotes els Cotino i els Pujol.\nI per art de màgia el 13 de juliol del 2015 (quatre mesos després de la intervenció del banc) tot canvia. I de forma brutal. El mitjà es converteix de cop en el principal paladí mediàtic contra la intervenció de BPA i, de pas, contra tot el que es mou al país. És el principal difusor de totes les teories de la conspiració hagudes i per haver. I sense complexos. No li importa que algunes de les afirmacions que faci voregin la vergonya aliena. O que algunes de les informacions resultin inequívocament falses dies després.\nDes del juliol del 2015 fins ahir ha publicat unes 260 notícies sobre Andorra. Totes negatives. Hi ha dies que n’ha fet tres o quatre. I des de fa mesos ha decidit que vol el cap de Jordi Cinca sigui com sigui. Segueix la famosa tàctica llenya al mono fins que parli anglès. Si seriosament es pot pensar que una petita part del que han publicat sobre ell és cert, no només hauria de dimitir, li hauria de caure la perpètua. Tràfic de diamants de sang, vincles amb narcotraficants, suborn a policies, pactes amb dictadors africans caníbals, robatori d’or, robatori de diamants, blanqueig, administració deslleial... En un altre article per als annals del periodisme es titulava El ministre de Finances d’Andorra es presenta a Twitter amb una foto de Popeye (03-08-2015). Només li falta ser sospitós d’haver matat la mare de Bambi i JF Kennedy o els dos al mateix temps.\nI arribats a aquest punt jo em pregunto (perquè no ho entenc), què va passar el juliol del 2015 perquè un mitjà digital espanyol declarés la guerra a Andorra?\n"Pagant Sant Pere canta". Hi ha persones que manipulen l'opinió pública ja que tenen interessos econòmics. Post truth. El pitxor és que la gent no fa cap esforç mental per tal d'informar-se. Però és que amb tanta tecnologia, ja no estem acostumats als esforços. Digam qui guanya diners amb un problema que sembla polític, i et diré qui manipula.\nParece muy bien todo , pero recuerde que todo no es politica y un diario digital es solo eso ,y El tema bpa habra que preguntarse quienes lo defienden que interes tienen para hacerlo ?. Busca hay la noticia no donde no la hay ..\n#19 solano bpei\nMmmm dedueixo que un "periodista" que "escriu" al pais tambe ho fa al mitja "de fora", amb la mateixa intencio i finançament ? Sempre anonimament es clar !!!\nJo mateixa va dir..M'expliques a quin país deixen votar als residents??? Perquè no en conec a cap i he viscut i visitat varis països!!!!\nA Suissa, per exemple. Els residents poden votar als Cantons.\n#17 Prensa venuda\nSr.Poy,vostè mateix es retrata cada vegada que publica un dels seus insubstancials, estèrils i retòrics discursos a favor de Establishment, que és qui li dóna de menjar ......\n#16 El meu dubte\nEl més impactant de l'article és que demostra que un mitjà que al març considerava putrefacta a la BPA quan arriba la pasta es transforma en el mitjà que fa de l'organ de propaganda al igual que el seu germà bessó a andorra. Al senyor Poy li diria que jo tinc un dubte sobre quan costa comprar un mitjà fins a convertir-lo en marioneta.\nQue què va passar al juliol 2015? Més clar, l'aigua\n#14 Jo mateixa\nPandora va dir..Si no ho entens fes-t'ho mirar Al diari nomes publiqueu coses contra BPA, pero el pacte de silenci a favor de l'entorn de Govern es massa descarat (qui paga ?) Si fos un pais mes gran i democratic ja hi hauria hagut canvis Si voleu democracia deixeu votar als residents, com a tot arreu\nM'expliques a quin país deixen votar als residents??? Perquè no en conec a cap i he viscut i visitat varis països!!!!\nEl que sobte es que fora surti tanta noticia d'Andorra i aquí, el diari que tu dirigeixes, no digui ni ase ni bestia, si no es per ensabonar al govern o els seus representants.\n#12 falta autocritica\nClientelisme: La constatació dels gestors que van entrant en les diferents administracions mostren comportament similars. Engreix de l'administració, col•locació d'amics, coneguts, cosins i companys de partit i passament de comptes amb les amics, coneguts, cosins i companys de partit dels antecessors, sensació de dejà vu. ----- Manca de brillantor: Només una petita part de la gent amb talent i carisma es dedica a la política. Ha estat molt més rendible, com a mínim a Andorra, dedicar-se als negocis privats. Es nota una carència de Líders i de gent de segona línia amb capacitat suficient. --- Et sona? Es teu. ---


Crema controlada de matolls a Vacarisses per reduir el risc d'incendi a Montserrat - Regió7 :: El Diari de la Catalunya Central\nCrema controlada de matolls a Vacarisses per reduir el risc d'incendi a Montserrat\nEls Bombers han realitzat treballs en una finca situada entre Olesa i Vacarisses per protegir el conjunt de la Muntanya\nvacarisses | acn 04.12.2015 | 15:32\nReduir el risc d'incendi i millorar la biodiversitat de la zona. Amb aquest doble objectiu, els Bombers han realitzat aquest divendres una crema controlada de matolls en una finca situada entre Olesa de Montserrat i Vacarisses. El terreny ha estat seleccionat estratègicament en el marc del projecte LIFE de Montserrat i permetrà crear una zona des d'on actuar en cas de foc. Un cop feta la crema, es mantindrà el sotabosc a ratlla amb la pastura de ramats. L'objectiu del LIFE és generar una infraestructura verda de prevenció d'incendis al voltant de Montserrat i compta amb un pressupost de 3,5 MEUR.\nL'àmbit d'actuació comprèn unes 3.000 hectàrees situades als 14 municipis de la Muntanya de Montserrat. Els Bombers de la Generalitat han fet aquest matí a la zona de Puigventós la primera actuació de tot un seguit de cremes controlades que aniran realitzant a la Muntanya de Montserrat en zones seleccionades estratègicament per actuar en cas de foc. L'actuació s'emmarca dins del projecte europeu LIFE Montserrat, que té per objectiu generar una infraestructura verda de prevenció d'incendis en una zona de 3.000 hectàrees situades als 14 municipis que formen part de la Muntanya de Montserrat.\nLa coordinadora tècnica del projecte LIFE Montserrat, Leire Miñambres, ha explicat que l'objectiu final és aconseguir un paisatge mosaic per tal de donar oportunitats als Bombers en cas que torni un gran incendi com el del 86, el 94 o el d'Òdena d'aquest 2015 i el puguin aturar en aquestes franges estratègiques perquè no esdevinguin grans incendis forestals. De la seva banda, el sotsinspector de Bombers i tècnic del Grup de Reforç d'Actuacions Forestals (GRAF), Asier Larragaña, ha explicat que les cremes serviran per modificar la vegetació de la zona i rebaixar així la càrrega de combustible en cas d'incendi. "La zona es convertirà en un espai clau per aturar un foc", ha explicat. A més, la crema controlada també permet als Bombers fer maniobres amb foc real.\nEl projecte LIFE Montserrat compta amb un pressupost de 3,5 MEUR, el 50% del qual està finançat per Europa i la resta per cinc socis: la Diputació de Barcelona (1,5 MEUR), l'Associació de Propietaris de la Muntanya de Montserrat, el Patronat de la Muntanya de Montserrat, la Fundació Catalunya-La Pedrera i la Generalitat. Pastura de ramatsUn cop les franges quedin netes, el projecte també preveu que les zones es converteixin en espais ramaders perquè pastors de cabres i vaques puguin portar els seus ramats a pasturar.\nDe moment, s'està en contacte amb l'Escola de Pastors per crear una associació de ramaders i garantir que siguin persones de confiança que cuidin l'espai. ?\nHàbitats oberts que permetin sobreviure espècies d'animals\nLa finca de Puigventós, on ha començat la primera crema, és propietat de la Fundació Catalunya-La Pedrera. El director de territori de la Fundació, Miquel Rafa, ha explicat que la crema també servirà per afavorir els hàbitats oberts, que són els que utilitzen algunes espècies d'ocells característics de la zona com el còlit negre, el còlit ros o l'hortolà, a més d'algunes altres espècies més abundants com la perdiu o el conill, que són les preses de l'àliga cuabarrada, "la gran joia d'aquests territoris". "D'aquesta manera, les espècies tindran més possibilitats de sobreviure", ha explicat.\nLIFE de Montserrat


9 d’octubre amb els ulls embenats | CIÈNCIA I POLÍTICA\nQuan llegisquen vostès açò hauran passat ja algunes setmanes des del nou d’octubre i totes les celebracions associades. Si bé és cert que enguany s’ha accentuat el canvi experimentat l’any passat, i hem pogut gaudir d’un ambient festiu i inclusiu que trenca com una bufetada d’aire fresc les inèrcies de les últimes dos dècades, també ho és que hi ha una parcel·la gens menyspreable de la realitat valenciana que s’ha obviat, de forma sistemàtica, a tots els pronunciaments, escrits i actes. La dimensió física i ambiental del 9 d’octubre ha estat, una vegada més, invisible.\nEl 9 d’octubre se celebra arreu del País Valencià, no només a València: de com d’evident és, sembla estúpid recordar-ho, però cal fer-ho. És una data a la qual es parla de futur, dels habitants d’aquestes terres, dels canvis als quals ens hem d’enfrontar. Hi ha -sempre- una certa càrrega èpica, un regust de vernís d’història i un clam per a llaurar-nos un futur millor. Ara miren vostès el terra que estan xafant, guaiten per la finestra, passegen pel camp: tot allò que ha succeït i succeirà un 9 d’octubre, tot allò del que parlem, que celebrem i que esperem del futur, ha tingut, té i tindrà lloc a l’espai físic que els envolta. I res no afectarà més a eixe espai que el canvi climàtic.\nLa forma en que vostès es mouen, l’aire que respiren, el que troben a la fruiteria i el menjar que cuinen a casa, els paisatges que contemplen, les plantes que poden cultivar a la terrassa, l’hortet o el xalet, la seua salut i la dels seues familiars i amics, l’energia que poden emprar, el que paguen per tots -tots- els bens i serveis, el mar al qual els agrada refrescar-se a l’estiu i les muntanyes on els agrada perdre’s a la tardor. Tot, absolutament tot això, i la resta de la seua realitat física, sentimental, fisiològica, laboral i mental es vorà modificada per l’escalfament global. Si volem parlar de futur del País Valencià, resulta esfereïdora la miopia que s’exhibeix en obviar allò que més canviarà el país i la vida dels seus habitants.\nPou de neu de la Torreta, a Aitana, a finals del segle XIX (Font). Un testimoni d’un clima que ja no tornarà.\nLamentablement, no sorprèn. L’actual Consell ha decebut i continua decebent les expectatives de qui açò escriu en matèria de canvi climàtic, per molt que em dolga reconèixer-ho. Hem augmentat les emissions de gasos d’efecte hivernacle més d’un 12% durant 2015 (cal recordar que a molts països d’Europa, i fins i tot EE.UU o Xina, han disminuït en major o menor mesura els últims dos anys), no se’n parla al debat públic, no hi ha estratègia comunicativa, ni tampoc voluntat d’encetar un debat seriós sobre el tema. A nivell organitzatiu, la Direcció General de la Generalitat que n’ostenta les competències està abduïda per l’assumpte dels residus i el retorn d’envasos -que no és poca cosa, això, ho admet-, i els recursos que s’hi destinen a la matèria són pràcticament inexistents, La conclusió és inevitable: no ens ho estem prenent seriosament. Estem, malauradament, igual que estàvem.\nLa part bona, però, és que quan parlem de “canviar” la realitat, no hem d’entendre necessàriament que serà a pitjor. Haurem de fer front a amenaces i problemes intrínsecs del nostre territori (exposició a pujada del nivell del mar, desertificació, incendis, canvis a l’agricultura, ones de calor), però si som capaços de liderar l’adaptació al canvi climàtic, el resultat pot ser fins i tot beneficiós: ciutats amb menys fums, més vivibles, cultius més respectuosos amb l’entorn, una economia que aposte per la recirculació de materials i no per la deixalla constant, un medi natural més sa i que puguem gaudir més, o un sistema energètic més fiable, net, barat i democràtic. Lluitar contra el canvi climàtic és fer-ho també per un món millor, no com a una última línia de defensa front la catàstrofe, desesperançadament.\nI lluitar per un País Valencià millor, celebrar la nostra data més important, hauria d’anar acompanyada necessàriament per l’assumpció de que hem de fer front, d’una vegada per totes, a l’amenaça més greu que hem enfrontat mai com a societat, i que alhora ens obri les portes d’un futur més just i pròsper, si ho sabem aprofitar.\n[Article publicat a la revista Saó d’octubre de 2016]\nCanvi Climàtic, Consell, Conselleria de Medi Ambient\n← Tancar finestres, obrir portes\nAixí no, companys, així, no: una tragèdia en tres actes →


Dimecres, 21 juliol 2021. 03:00. Redacció AnoiaDiari.\nEl consistori igualadí ha posat en marxa el programa 'Transforma't'. La iniciativa preveu actuacions pel foment de l'ocupació i de suport al teixit productiu local i es focalitza en "el creixement de l'activitat de cada empresa participant". Es farà una anàlisi interna exhaustiva: "identificant els seus punts forts, el seu grau d'expertesa i d'especialització, entre altres aspectes, per diferenciar-la de la resta d'empreses existents al mercat i enfortir el seu lideratge".\nSegons Jordi Marcé Termes, regidor de Dinamització Econòmica, el projecte neix "davant l'aparició dels nous escenaris creats arran de la crisi provocada per la COVID-19 que obliguen a treballar i l'estratègia empresarial i focalitzar els esforços en els punts forts i les oportunitats de lideratge". L'acompanyament es farà amb una metodologia específica de tècniques DAFO i CAME i es definirà una cartera de serveis de l'empresa, l'estructuració de l'estratègia de l'empresa i la creació d'un pla d'accions.\nLes empreses que hi participin han de tenir "d'entrada unes determinades característiques, com ara la de comptar amb un equip directiu cohesionat i la que l'empresa garanteixi una disponibilitat de temps per treballar aquest projecte". Donat que el nombre de places disponibles per participar d'aquest projecte és de 8 i per tal de garantir el 100% d'aprofitament del recurs que està 100% subvencionat, es farà un procés de selecció previ entre totes aquelles empreses interessades a participar-hi. Les empreses interessades poden inscriure's al projecte fins al 31 de juliol, a través de la web: www.ignovatecnoespai.com.\nOna i Nil, els noms més populars a l'Anoia per als nadons nascuts el 2020


M'ha arribat informació dels Pallapupas des de molts llocs diferents, i he trobat més que adient dedicar-los una entrada, ja que el seu esforç mereix això i moltíssim més.\nCom que ningú ho podria explicar la seva missió millor que ells, us en copio com es defineixem a la seva pàgina web:\nPallapupas, una ONG de pallassos d'hospitalPallapupas és una associació, sense ànim de lucre, que treballa als hospitals i centres sòciosanitaris per a millorar la qualitat de vida dels infants, joves i ancians malalts i estar presents en el processos mèdics dolorosos per alleugerir-los.\nAquest només és un petit fragment, per tant, no us perdeu la seva pàgina web on veureu tot el que són capaços de fer!\nPublicado por txell llorach a les 11:37 0 comentarios\nEtiquetes: hospital, ONG, Pallapupas, pallassos, solidaritat, voluntarietat\nLes Smart TV de Samsung\nDurant el temps que he estat sense escriure, he acabat de formar-me en experiència d'usuari, fet que m'ha dut a entendre el per què de moltes coses i els grans departaments d'I+D que posseeixen grans empreses per tal que els seus productes tinguin la major qualitat possible i, per tant, estiguin el més ben adaptats possible a l'usuari.\nAra bé, jo tenia Samsung per una d'aquestes empreses, encara que he de dir que a mode personal els seus productes m'han donat més penes que alegries. El que em sembla increïble és que ens plantem davant d'un dels seus tan promocionats SMART TV's i quan volem cercar alguna cosa en una aplicació de televisió a la carta (a la imatge es veu el 3alacarta de TV3) ens aparegui el magnífic teclat de Samsung que, a més, no n'encerta ni una a l'intentar escriure.\nSenyors de Samsung, deixant de banda tots els criteris experts en la matèria, no van veure vostès que el quadre els quedava descentrat respecte del text? Podem considerar acceptable el preu de pràcticament 2000€ per un televisor que d'errades com aquesta en té una barbaritat més i que a més ens venen coses que després no són certes, com un trackpad incorporat al comandament a distància que resulta ser les típiques quatre fletxetes de tots els comandaments, amb un ok al mig?\nEl pitjor de tot és que no es tracta de publicitat enganyosa, no, sinó de que en el propi envoltori, i fins i tot en les instruccions, parla de com fer funcionar tota una sèrie d'ítems que realment no existeixen per enlloc.\nPaguem coses que ens diuen que ens donen però que mai arriben fins i tot en els productes d'ús domèstic.\nQuè hem de fer davant d'aquesta situació?\nPublicado por txell llorach a les 10:01 0 comentarios\nEtiquetes: antipublicitat, I+D, publicitat, Samsung, Smart TV\nAixò és el que ens planteja aquest vídeo, que estic segura que no us deixarà indeferents. Escolteu-lo bé i us encandilarà. Aprofiteu també per gaudir de les imatges de Nova York! :)\nPublicado por txell llorach a les 15:33 0 comentarios\nEtiquetes: desitjos, diners, New York\nFa pràcticament un any que no actualitzo, i massa temps que em plantejo penjar alguna cosa. Per fi ha arribat aquest moment! I és que de bon matí he entrat a la AppStore d'Apple i el que he trobat m'ha obligat a, per fi, publicar al bloc!\nA la portada de destacats, a la part superior, hi ha promocions i publicitat de recomanacions per part d'Apple. Doncs bé, una d'elles és "Comer afuera". Senyors de Cupertino, no seria millor dir "Comer fuera"?\nBé, esperem que aquesta errada no sigui més que això, una errada, i ho arreglin tan bon punt se n'adonin...\nP.D.: Prometo tornar a donar marxa al bloc!\nPublicado por txell llorach a les 9:36 0 comentarios\nEtiquetes: Apple, AppStore, errada, gramàtica, ortografia, publicitat\nPrimavera by Marimekko\nAvui comença la primavera, tot i que els qui han sortit avui al carrer diguin que no ho sembla pas. Sembla una bona raó per tornar a engegar el bloc, que per temes laborals he tingut una mica allunyat...\nGoogle ens dóna la benvinguda amb aquesta imatge, un Doodle dissenyat per la marca finesa Marimekko. I és que què millor que les seves flors per rebre aquesta estació tan florida?\nEspero anar actualitzant sovint... Benvinguts a la primavera!\nPublicado por txell llorach a les 20:23 0 comentarios\nEtiquetes: Doodle, Finland, Google, Marimekko, primavera\nPublicado por txell llorach a les 16:14 0 comentarios\nMontardit de Baix XXI


Amnistia es compromet a fer «gestions» per aconseguir l'alliberament immediat dels Jordis\nAmnistia Internacional, sentència 1-O.\nRoda de premsa d'Amnistia Internacional sobre la sentència de l'1-O.\nActualitzada 19/11/2019 a les 15:52\nAmnistia Internacional es compromet a fer gestions per aconseguir l’alliberament immediat de Jordi Sànchez i Jordi Cuixart després de publicar un informe criticant la seva condemna per sedició. «Amnistia està compromesa amb la seva posada en llibertat; no només fem anàlisis, sinó que ara farem gestions amb les autoritats», ha explicat aquest dimarts al matí el director de l’organització a l’estat espanyol, Esteban Beltrán. En una roda de premsa per analitzar la sentència de l’1-O, Beltrán ha recordat que Amnistia «no és només una organització d’investigació, sinó també d’accions i campanyes». L’organització també s’ha mostrat preocupada per la utilització del delicte de terrorisme en el cas que investiga el Tsunami Democràtic per les protestes contra la sentència.\n«La comunitat internacional hauria d’estar preocupada per la detenció i sanció injustificada i desproporcionada per als Jordis», ha dit Beltrán. El director de l’ONG a l’estat espanyol ha lamentat que «malauradament, això no acaba aquí per a ells», i ha subrallat la necessitat de fer un «treball conjunt per aconseguir el seu alliberament immediat» que també inclogui el poder judicial.\nPreguntat per la investigació en curs a l’Audiència Nacional contra l’organització Tsunami Democràtic per les protestes a l’aeroport el dia de la sentència, el director d’Amnistia s’ha mostrat «preocupat» per la utilització del delicte de terrorisme, el qual «compta amb una definició ambigua i que durant molts anys s’ha interpretat de manera extensiva». Beltrán ha explicat que la preocupació d'Amnistia pel que fa la definició i aplicació d'aquest tipus penal venen de lluny i insisteix en la necessitat de reformar-lo.\nAmnistia Internacional demana l‘alliberament dels Jordis i la CE manté que es tracta d’un «afer intern»\nComenta el contingut : Amnistia es compromet a fer «gestions» per aconseguir l'alliberament immediat dels Jordis


El grafiter Rice omple de "dolces paraules" tres pastisseries | betevé\nL'artista exposa als aparadors retrats que representen el desig d’amors no normatius\ndijous, 20 de febrer del 2020, a les 16.19\nL’art urbà del grafiter Rice s’exposa a les pastisseries de la ciutat. Aquests dies ha fet parada a Gràcia el projecte Dolces paraules, en què uneix pintura, literatura catalana i dolços. És una exposició itinerant a peu de carrer que aprofita els aparadors per parlar de desig. Amb aquesta iniciativa, l’artista pretén reivindicar textos que tractin la temàtica LGTBIQ i donar visibilitat als comerços emblemàtics i tradicionals.\nPastisseries convertides en galeries d’art\nEl grafiter que habitualment pinta retrats al carrer, ara utilitza els aparadors, però segueix a peu de carrer. “Jo sempre faig servir l’espai de carrer, els plafons elèctrics o murs com espais on pintar, reivindicar alguna cosa, el fet d’estar al carrer és important per reivindicar“, explica Rice que en aquest projecte diu que “el que faig és una acció al carrer aixoplugada dins d’un espai interior que és la pastisseria, però és la mateixa idea, arribar a tota classe de públic“. A les parets de Gràcia hi ha la petjada de Rice, però també són un llenç per a molts artistes d’art urbà, que com ell volen mostrar la seva obra a tothom.\nEl desig en amors no normatius\n“Encara que a tu et costi de creure, l’amor, l’amor sencer, aquest amor que, segons tu, només pot existir entre home i dona, existeix també sovint entre dos homes que l’atzar d’una aventura ha unit”. Aquest és un fragment del llibre ‘Un amor fora ciutat’, de Manuel de Pedrolo. És un dels textos en què s’ha inspirat l’artista urbà Rice pel seu projecte Dolces paraules.\nLes pastisseries són les galeries d’art que ha triat Rice per parlar de desig, ja que és a través dels dolços com articula aquesta passió en els retrats. Cada pastís s’ha triat en funció de l’especialitat del comerç, per això hi ha xuixos, cassoletes o milfulles. L’obra parla d’aquest desig que s’extreu de textos de la literatura catalana que parla d’amors no normatius. “Parlar del desig, del desig no normatiu, dissident, mostrar d’alguna manera el fet ocult” per Rice és una manera de “reivindicar unes relacions que en algun moment de la història han estat més amagades o més complicades de portar amb normalitat”.\nIdeal, Sant Joan i Cusachs\nEl projecte itinerant Dolces paraules ja va recórrer algunes pastisseries de la ciutat. Ara, Rice reprèn les exposicions temporals i disposa de tres aparadors a Gràcia: a la pastisseria Ideal, a la Sant Joan i a la Cusachs. En aquests establiments es podran veure fins a finals de setmana, després continuarà en altres barris de la ciutat.\n— art urbà — grafits — novel·la — pastisseries


A l'Escola Joaquim Blume els agraden les mates - Magnet | Magnet\nA l’Escola Joaquim Blume els agraden les mates\nEl setmanari La República ha publicat el reportatge “Ens agraden les mates”, sobre les metodologies innovadores perquè en els centres educatius les matemàtiques siguin engrescadores per als alumnes. I l’exemple de centre que ho aconsegueix és l’escola Joaquim Blume, gràcies a la implementació del seu projecte Magnet i l’aliança amb el Centre de Recerca Matemàtica.\nLes matemàtiques són el centre del programa educatiu de l’escola, però unes matemàtiques basades en les persones i orientades a la comprensió del món per poder-hi actuar amb sentit crític. Les “mates” formen part del dia a dia de les persones i desenvolupen capacitats intel·lectuals molt importants per a la formació global de l’alumnat. Al Joquim Blume, les matemàtiques ajuden els alumnes a entendre la vida, no tenen res d’abractes, les fan servir cada dia i són necessàries per respondre preguntes importants que es plantegen els nois i noies. Per això, per a ells, són engrescadores.


El teuladí, cada vegada menys comú a les nostres ciutats. 21-03-2016 | Samarucdigital\nEl teuladí, cada vegada menys comú a les nostres ciutats\nEls ambients urbans de la nostra regió són sorprenentment diversos. Tenim una oportunitat de gaudir de petits retalls de la natura davant del mateix portal de casa. Podem trobar plantes creixent en esquerdes de parets, voreres o escocells, mostrant la tossuderia de la biodiversitat per estar amb nosaltres. Trobem nius de tórtores turques en fanals, cartells i lleixes. Els avions comuns busquen façanes amb relleus artístics per poder assegurar la construcció dels seus nius. Les orenetes i falsies volen fugaçment d'aquí cap allà buscant buits i alers on poder instal·lar el seu niu ...\nPossiblement, si férem una llista de les tres aus que esperem vore a la ciutat, en totes elles apareix una mateixa espècie: el teuladí. No obstant això, aquesta espècie deixarà d'estar en aquestes llistes a mig termini de continuar la gestió que fins ara s'ha fet de la circulació, la jardineria i la planificació urbana, especialment a les grans ciutats. No és alarmisme gratuït. Per tot això, els socis i simpatitzants de SEO / BirdLife han escollit el teuladí com l’Au de l’Any 2016, a més, el dia 20 de març se celebra el Dia Mundial del Teuladí.\nA Europa l'espècie sembla estar en declivi en tots els països i de forma general s'estima un descens dels seus efectius d'un 63% en el període 1980-2013. Encara que aquest descens és molt elevat, va ser especialment pronunciat en la dècada de 1980, període per al qual no hi ha informació a Espanya. A Gran Bretanya el descens va ser alarmant, desapareixent prop de 10.000.000 d'individus entre 1970 i 1980, i va afectar tant a les poblacions rurals com a les urbanes. Més recentment, a Londres es va reduir la població de teuladí en un 60% entre 1994 i 2004. La situació és tal, que el teuladí comú es troba a la llista vermella de les aus angleses, sent una de les espècies sobre les que existeix prioritat per posar en marxa un pla d'acció. Us imagineu a una de les espècies d'aus més conegudes, a la vora de l'extinció?\nEvolució de la població de pardal comú a Europa (1980-2013) Font: EBCC / RSPB / BirdLife / Statistics Netherlands\nA Espanya, la població es va estimar en 2006, segons dades de SEO / BirdLife, al 165.000.000 d'individus. A més, gràcies al programa SACRE de SEO / BirdLife, que estudia les tendències de les aus a la primavera, sabem que, en el període comprès entre 1998 i 2015, la població reproductora s'ha reduït en un 5,4%, el que implica una pèrdua de prop de 8 milions d'exemplars en aquest període. Aquest declivi no és igual en totes les regions: és molt més gran en l'altiplà nord i part d'Aragó i una mica menor en l'altiplà sud, costa mediterrània i Andalusia.\nAixò no vol dir que la situació a la Comunitat Valenciana siga bona. Les dades preses per voluntaris del programa SACRE mostren que l'espècie es troba en un declivi moderat. Segons l'estima de 2015, la Comunitat Valenciana perd entre el 2,1 i 4,4% de les seves pardals comuns cada any. Encara que pugui semblar poc, això suposa que en 2015 la població de pardal comú s'ha reduït en un 22,3% respecte a la que de 1998. Mal panorama per a una espècie tan lligada als humans. Primer avís: alguna cosa estem fent malament, i si a una espècie tan propera li va malament, no és ni de bon tros bon símptoma per a nosaltres mateixos, com a societat i espècie.\nEvolució de la poblaciónde Teudalí común en la Comunidad Valenciana (1998-2015) Fuente: SEO/BirdLife.\nTot i que encara no es coneixen amb exactitud els factors que estan afectant a l'espècie, sí sabem que les poblacions de teuladí estan baixant de manera més acusada en els nuclis urbans que en el medi rural. De fet, diversos estudis han detectat que l'estat immunològic de les poblacions de grans ciutats és molt pitjor (p.e.: amb nivells d'hemoglobina més baixos i menor capacitat antioxidant de les cèl·lules sanguínies) que el de les que es troben a la perifèria d'aquestes mateixes ciutats o el de les que s'ubiquen en mitjans rurals. Segon avís: els teuladins poden ser utilitzats com a bioindicadors de la qualitat de l'aire, de com ens afecten els contaminants, i ens diuen que la situació és pitjor on més quantitat d'habitants hi ha.\nA les ciutats, la manca d'aliment adequat per la falta de zones verdes sembla ser el principal limitant per a aquesta espècie. En un projecte liderat per la RSPB (Royal Society for the Protection of Birds) es va poder comprovar que la disponibilitat d'invertebrats limita l'èxit reproductor i pot limitar la mida de les colònies en ambients suburbans. La raó: els invertebrats, i especialment les larves, són un aliment altament proteic. És precisament durant l'època de cria quan més necessitat tenen els teuladins (i la resta d'aus) d'ingerir una major quantitat de proteïnes per a la correcta formació dels ous i el desenvolupament dels pollastres en el niu. Tercer avís: els pardals piulen a crits renaturalitzar les àrees urbanes en què vivim, i especialment les ciutats.\nCom a bons indicadors de salut ambiental que són, hauríem de fer cas. Ens hi juguem molt en això. No oblidem que la biodiversitat, més enllà del seu valor intrínsec, té l'inestimable valor d'aportar serveis ecosistèmics tant en espais naturals com en espais antropitzats. Per exemple, en pobles i ciutats, la biodiversitat contribueix a millorar la qualitat de vida de la població, gràcies a l'efecte de les arbredes urbanes com amortidores de la temperatura, depuradores d'aire i contribuint a fixar el CO2, al mateix temps que, tal i com demostren nombrosos estudis, contribueix a millorar la salut dels habitants de les ciutats simplement per la seua presència i contacte.\nEl teuladí comú ens demana una jardineria sostenible, amb espècies autòctones que no siguen tractades amb plaguicides i aporten refugi a invertebrats. Ens demana que ens recordem de la biodiversitat urbana i la tinguem com a fidel aliada, especialment en un escenari de canvi climàtic com el que hem d'afrontar amb fermesa. Ens ho demana piulant cada vegada amb menys força. 'Sembrem les nostres ciutats de pastures i herbassars! Donem vida al nostre dia a dia amb flora autòctona, xicotets escarabats, cucs i papallones!\nEns ho agrairà el teuladí, però sobretot, ens ho agrairan els nostres fills.\nAus Avifauna Ornitologia Pablo Vera Royal Society for the Protection of Birds RSPB SEO/BirdLife Teuladí comú


Manel Serra sosté que la Torre de les Aigües de Girona era un «vas d'expansió» - Diari de Girona\nManel Serra sosté que la Torre de les Aigües de Girona era un «vas d'expansió»\nL'exgerent del Consorci de la Costa Brava prepara un llibre per al 150è aniversari de l'abastament d'aigua a la ciutat\ngirona | d.b. 10.11.2015 | 07:10\nL´aigua no para de rajar mentre Manel Serra investiga la història de l´abastament a Girona. aniol resclosa\nLa Torre de les Aigües de Girona, una construcció del segle XIX que amb la seva alçada i estètica clàssica dóna caràcter al barri del Mercadal, no va servir per tenir un dipòsit d'aigua en altura per donar bona pressió a totes les aixetes de la ciutat, sinó que, segons sosté Manel Serra, exgerent del Consorci de la Costa Brava, hauria fet una funció de "vas d'expansió".\nManel Serra ha iniciat una recerca d'arxiu per investigar la història de l'abastament d'aigua a la ciutat, un aspecte poc estudiat, amb la intenció de publicar un llibre coincidint amb el 150è aniversari de la inauguració de la canonada que proveïa la ciutat des d'Aiguaviva. El 2019 farà 150 anys de la inauguració, el 1869, de l'arribada d'aigües captades a Aiguaviva.\nSegons una de les conclusions de Serra, la Torre de les Aigües, edifici protegit i inclòs al catàleg historicoartístic de l'Ajuntament de Girona, es va construir al mateix moment que una nova tecnologia va permetre elevar l'aigua amb bombes elèctriques a través de canonades estanques.\nPer tant, aquesta torre, que encara avui desperta la curiositat del transeünt, no es va dreçar per allotjar un dipòsit d'aigua en alçada, sinó que formava part de l'estructura d'un vas d'expansió per evitar una sobrepressió.\nLa torre permetia, amb un sistema de vasos comunicants, descomprimir la xarxa si hi havia excés de pressió, especialment si es produïa el temut "cop d'ariet" al moment d'aturar les bombes.\n"Sospito que la Torre de les Aigües, construïda el 1899, no va arribar mai a funcionar com a dipòsit, però tampoc com a vas d'expansió", aclareix Serra, i argumenta que "la seva construcció va coincidir també amb l'invent de les vàlvules de retenció del retorn, que la van convertir en obsoleta".\nLlicenciat en Econòmiques, Serra ha tingut una estreta relació professional amb el món de l'aigua, com a gerent del Consorci de la Costa Brava, organisme que s'ocupa de l'abastament i la depuració de les aigües, i també com a regidor de Medi Ambient de Girona.\nLa recerca històrica que duu a terme sobre el segle XIX posa de relleu, contràriament al que pot semblar, que els gironins no podien aconseguir l'aigua de boca dels rius. D'una banda, no hi havia bombes per fer arribar l'aigua del fondal fins a la part alta de la ciutat. De l'altra, els rius eren usats com una claveguera central i les condicions higièniques del líquid element no eren recomanables.\nUn sistema de cisternes que s'abastaven de la pluja, més la mina històrica del Calvari, gestionada pel Bisbat, satisfeien les necessitats migrades d'una societat medieval. Però els anys de sequera no hi havia aigua.\nEl creixement demogràfic i econòmic del segle XIX va anar acompanyat de nombroses protestes ciutadanes i debats polítics per l'escassetat d'aigua. Així és com el 1869 es va inaugurar la canonada proveïda per la mina d'Aiguaviva, que garantia 1.210 m3 diaris d'aigua potable. En una ciutat d'uns 15.000 habitants, els abonats van poder gaudir per fi d'"aigua corrent"; és a dir, els que pagaven tenien un fil d'aigua dia i nit rajant a casa.\nLa mina d'Aiguaviva l'explotava un particular de Barcelona, Ernesto Abelló, que va aconseguir una concessió per a 99 anys, i regava amb 100 m3 diaris gratuïts les fonts de la ciutat.\nAixò no obstant, explica Serra, les protestes no es van apaivagar perquè el sistema era precari i la canonada rebentava sovint. Una regió rica en recursos hidràulics patia escassetat.\nEl 1920 es va fundar la Sociedad Aguas Potables de Gerona, SA, que eleva l'aigua fins a un dipòsit de 2.000 m3 construït al costat de la Torre Gironella i en fa un altre a la torre d'Alfons XII.\nDurant la Guerra Civil, de 1936-1939, la societat va ser col·lectivitzada i, en acabar el conflicte, va retornar als antics propietaris.\nEl 1949, l'Ajuntament va comprar l'empresa i va municipalitzar el servei, i així va ser gestionat fins al 1975. El 1958 es va abandonar definitivament la mina d'Aiguaviva, que va ser substituïda per nous pous construïts a la Devesa.\nEls pous resulten insuficients i el 1973 s'inaugura l'abastament d'aigua potabilitzada portada des del Pasteral. La gestió es va posar a concurs el 1975 i va guanyar l'empresa Girona SA. La ciutat s'abasteix, des de 1976, amb aigües superficials del Ter potabilitzades i desinfectades amb clor.\nA partir de 1992, el servei és gestionat per l'empresa mixta AGISSA. El soci privat és l'empresa preexistent Girona SA. Avui el servei té uns 65.000 abonats i subministra uns 10.000.000 m3 anuals.\nEl nou thriller de Shyamalan ha arribat a la cartellera de Girona per desbancar La La Land\nCalendari: carnaval 2017\nT'ajudem a fer plans: consulta les dates del Carnaval a localitats com Platja d'Aro, Solsona,...


Els 5 punts forts poc freqüents dels emocionalment descuidats | CAT.Superenlightme.com\nAmb el cap ben alt, però els seus esperits inferiors han de ser, caminen entre nosaltres.\n"No necessito cap ajuda", diuen amb un somriure.\nPerò "què necessites?", Pregunten els altres amb veritable interès.\nEstimat i respectat per tots els que els coneixen, en la seva lluita per l'amor i el respecte a si mateixos.\nAquestes són les persones de la Infància abandonament emocional (CEN).\nQuè és la infància emocional Abandonament, o CEN? És una força senzilla però poderosa en la vida d'un nen. Tot el que pren està creixent en una llar on els seus sentiments no importen prou.\nEn general, escric sobre els desafiaments especials de la emocionalment descuidats, com el sentiment de culpa, la ira autodirigit i baixa auto-compassió. Això és perquè vull ajudar a la gent del CEN superar-los.\nPerò francament, el descuidat emocionalment són alguns dels adults més forts que he conegut.\nSí, és difícil de creure, però hi ha un costat positiu a créixer emocionalment ignorat.\nAixí que ara m'agradaria destacar els punts forts és probable que tingui si va créixer d'aquesta manera.\nLes cinc forces poc freqüents de la vista emocional Neglected\nIndependent: Creixent que sabia, tot i que potser mai es va dir en veu alta, que eren essencialment pel seu compte. Problema amb un professor? El va resoldre. Conflicte amb un amic? Vostè va calcular cap a fora vostè mateix. La seva infància va ser un camp d'entrenament per a l'autosuficiència. Ara, com a adult, prefereix fer les coses un mateix. A causa de que està tan molt competent, la gran cosa és que en la seva major part, es pot.\nCompassiva: Com un nen els seus sentiments eren massa sovint ignorats. Però que probablement no li va impedir sentir pels altres. La investigació ha demostrat que fins i tot els nadons petits se senten empatia. M'he adonat que moltes persones que van ser descuidats emocionalment en la infància han disminuït l'accés als seus propis sentiments, però la sensibilitat addicional als sentiments d'altres persones. La compassió és un poderós, la curació i força d'unió. I ho tens a piques.\nDonant: Després d'haver rebut una manca de reconeixement i validació emocional en la infància, que ha après a no demanar coses. Part de ser independent i compassiu és que són més conscients de les necessitats d'altres del que són del seu pròpia. Així que ara com adult, no demana molt, però et donen molt.\nFlexible: Com un nen, que van ser probablement no consultat amb freqüència. En lloc de ser demanat el que vol o necessita, no tenies més remei que adaptar-se a la situació en qüestió. Així que ara, tot un adult, vostè no està exigint, agressiu o controlar. En el seu lloc, vostè és l'oposat. Pot anar amb el corrent molt millor que la majoria de la gent. I tu ho fas.\nSimpàtic: La gent de la Infància abandonament emocional són alguns dels més agradables en aquest món. Compassiu, donar i desinteressat, vostè és el que els seus amics busquen quan necessiten ajuda, consell o suport. Vostè està allà per a la seva família i amics, i potser fins i tot els estrangers també. Altres saben que poden confiar en vostè. Alguna vegada confós sobre per què la gent com vostè? És perquè vostè té aquestes cinc qualitats inequívocament adorables.\nMoltes persones CEN són secretament conscient de la seva gran força i valor en si mateixos.\nNo necessito ajuda,\nNo necessito res,\nHo puc aguantar,\nVaig a tenir cura d'ell,\nVaig a estar bé amb el que decideixi,\nSi això és cert que, la idea de canviar-se a si mateix pot ser aterridor. No vol sentir depèn de ningú, incloent un terapeuta, un amic o cònjuge. Tens por de semblar necessitat, feble o indefens. Vostè té un greu temor d'esdevenir egoista.\nPerò aquí és la bellesa del CEN: Els seus punts forts són tan duradora que pot ser que siguin encara millors equilibrant ells.\nPerquè continuïn sent independents, però es perd la por de dependre d'algú quan és necessari.\nVostè segueix sent tan competents com els que sempre has estat, però estàs bé amb demanar ajuda quan ho necessiti.\nVostè roman flexible i pot anar amb el corrent, però també és conscient i conscient de les seves pròpies necessitats.\nEncara es pot manejar les coses.\nEts tan fort com sempre.\nMés equilibrada i més obert, que està sent estimat i respectat per tots els que el coneixen.\nI el millor és que ara també s'estima i respecta a si mateix.\nPer obtenir més informació sobre la Infància abandonament emocional, com succeeix, i com equilibrar els efectes de viure una vida feliç i saludable, vegeu EmotionalNeglect.com i el llibre Un lloc en cap.


Trampolí a la segona volta - FC Barcelona\nHomeSeccionsBàsquetPrimer EquipNotíciesTrampolí a la segona volta\nTrampolí a la segona volta\nIgnasi Massafret - 12/03/2013 | 00:00\nDes de l’inici de la segona fase de la Lliga els números ofensius del Barça Regal han millorat i, combinats amb la solidesa defensiva, l’han dut a guanyar la Copa i treure un seguit de bons resultats A Europa, l’equip ja és el millor atac de la competició continental i es manté com una de les millors defenses\nEls jugadors, després del triomf contra l'Uxue Bilbao al Palau Blaugrana. FOTO: GERMÁN PARGA - FCB\nJa fa setmanes que el Barça Regal trepitja els pavellons de la Lliga Endesa i l’Eurolliga amb el cartell de ser un equip temible. Si a principis de curs els homes de Xavi Pascual treballaven per ser regulars pel que fa a resultats, avui surten a la pista amb el guió molt clar, fent un bàsquet ofensiu tan col·lectiu com brillant i una defensa que ja s’intuïa molt difícil de trencar des de l’inici.\nSegona volta gairebé immaculada\nEl punt d’inflexió el trobem a l’inici de la segona volta. Des que va començar aquest segon tram de Lliga Endesa, els blaugranes han disputat set duels amb una mitjana de 81,4 punts anotats i s’han apuntat sis triomfs. L’única taca, el matx davant el Caja Laboral al Palau (67-69).\nAquests números l’han dut a ser el quart millor atac de la competició amb 78,8 punts, però és que aquest augment de la producció ofensiva ha portat també el primer títol de la temporada, una Copa del Rei on els culers es van reivindicar.\nÉs evident que sense l’exhaustiu treball a la rereguarda no seria possible el bon joc dels de Xavi Pascual i és que, avui, són la segona millor defensa de la Lliga encaixant només 71,9 punts.\nIntractables a Europa\nA la bona marxa en la competició domèstica, cal afegir-hi el gran rendiment a Europa que s’ha mostrat durant tota la temporada. El Barça Regal és, a hores d’ara, un dels clars dominadors del Top 16 de l’Eurolliga i ja ha passat per sobre d’equips com el Caja Laboral, l’Olympiacos, el Montepaschi o el CSKA de Moscou.\nAmb 83,1 punts per duel, els culers són el millor atac del Top 16 i amb 71,1 punts encaixats, la tercera millor defensa. En aquest capítol el superen mínimament el Panathinaikos i el Khimki, amb 70,8 i 71 punts, respectivament.\nNo és estrany, doncs, que els catalans siguin l’equip amb millor balanç absolut de victòries i derrotes, amb 18 triomfs i només dues desfetes, i els que presenten un millor registre de punts anotats i rebuts al Top 16, amb un balanç de +120.


TECARTERÀPIA | aracab.com\nTambé coneguda com a Diatermia o Indiba es una tecnología indolora que ofereix excel·lents resultats en patología múscul-esquelètica aguda o crónica\nLa Diatèrmia o tecarteràpia és un mètode no quirúrgic pel tractament físic de teixit damnificat o sa. La teràpia associada a la tecnologia es basa en el suministre de corrent tèrmica i no tèrmica als teixits a través d’una sèria d’electrodes capacitius i resistius que utilitzen radiofreqüència.\nTant és així que el seu us s’ha tornat essencial en el tractament de lesions en diferents camps com la fisioteràpia esportiva, la traumatologia, la osteopatia i la medicina del dolor, i patologies cròniques.\nTecarteràpia capacitiva i resistiva\nLa paraula Tecar significa l’aplicació o transferència d’energia en les seves 2 modalitats; l’acoplació resistiva i l’acoplació capacitiva. En el cas de la capacitiva, la seva aplicació pot ser de manera automàtica mitjançant plaques que permeten una major injecció energètica a l’organisme, a més de ser una ajuda pel professional, ja que gràcies a aquest sistema pot realitzar una combinació manual amb els electrodes, i automàtica amb plaques.\nEdemes i problemes del sistema limfàtic\nMillorar el to muscular\nMillorar la rigidesa muscular i articular\nPrincipals avantages de l’us de la tecarteràpia\nReducció en l’us de medicaments: un tractament amb tecarteràpia provoca determinades reaccions fisiològiques, que aciven els processos naturals d’autocuració i la conseqüent diminució dels efectes laterals dels fàrmacs.\nAcceleració de la recuperació post-cirugia estètica: la reabsorció dels hematomes s’accelera fins a una tercera part, disminuïnt el dolor i la inflamació des de la primera sessió d’aplicació.\nAccelera la recuperació de l’esportista: després d’una competició, la tecarteràpia redueix el temps de recuperació de l’atleta accelerant l’eliminació de l’àcid làctic.\nAccelera la recuperació després d’un accident laboral o automovilístic\nReducció del dolor pèlvic crònic en casos d’Endometriosi.


La tradició és la tradició i, encara que Sant Jordi, enguany, hagi hagut de ser a l’estiu no volem faltar a la cita. Aquest 23 de Juliol l’Associació ho celebra regalant la lectura d’uns deliciosos contes que són el resultat, segons el seu autor...\nDirigit pel Mestre en meditació Xavier Puigdevall Els dos primers retirs ja estan complets pel que s’obre un de nou del 9 al 11 d’ Octubre. Aprofita l’oportunitat! ¡Aquesta tardor el Mestre torna! Durant aquests mesos de confinament, malgrat la distància, és cert que...\nAmb goig celebrem el 85 aniversari de SS. el Dalai Lama\nL’Asociación Bodhicitta Escola de l’Ésser, aquest 6 de Juliol, celebra i felicita a SS. el Dalai Lama en el seu 85 aniversari. Missatge de SS. el Dalai Lama en el dia del seu aniversari En el seu missatge ens diu que si volem celebrar el seu aniversari...\nLa pràctica essencial del Guru nascut del Llac Benvolguts amics de Dharma: Previ als tsok Bums (o acumulacions de cent mil ofrenes de banquets) dels mesos anteriors, els compartim un ensenyament de Phakchok Rinpoche sobre com dirigir la seva pràctica. Si desitgen...\nEl Dharma cristal·litza a Barcelona amb les ensenyances\nA partir del brillant i genuí projecte creat per Kyabgön Phakchok Rinpoche plantejat en un programa quinzenal -online- en el qual ofereix la possibilitat d’estudiar i practicar els ensenyaments budistes «Dawn of Dharma-Començar el dia del Dharma», la primera...


Greu onada de robatoris - Junts per Banyeres\nTota la comarca ja s’ha fet ressò de la greu onada de robatoris que s’està produint a Llorenç i Banyeres. I amb una especial incidència a la urbanització del Priorat. Per la informació que ens ha arribat, es comptabilitzen uns 27 robatoris perpetrats en poc més de dues setmanes. Podem trobar la notícia a diferents mitjans: DIARI mes, Catalunya Diari, o el Diari de Tarragona.\nLa preocupació dels veïns de la zona més afectada del Priorat de Banyeres ha fet que hagin optat per organitzar-se mitjançant grups de WhatsApp. D’aquesta manera poden estar en contacte i avisar-se mútuament en cas de detectar intrusions o moviments sospitosos. Ara mateix és l’única mesura que poden prendre i està al seu abast. Per això el passat diumenge van convocar a la resta de veïns de la urbanització per proposar de fer extensiva aquesta iniciativa a altres zones. I de passada demanar explicacions del que s’està fent per part de les autoritats competents: Mossos i ajuntaments.\nUs deixem en aquests enllaços còpia de l’acta de la reunió que van aixecar els mateixos veïns i el comunicat posterior que van fer els ajuntaments.\nQUE ESTÀ FENT EN MATÈRIA DE SEGURETAT EL NOSTRE AJUNTAMENT?\nTret de les bones paraules i de missatges de precaució a la pagina web municipal poca cosa més, per no dir que no s’està fent res.\nA risc de fer-nos pesats, tornarem a insistir a fer un repàs de les actuacions en aquesta matèria dutes a terme per l’actual govern municipal de BNY. Totes elles gens encertades segons la nostra opinió.\nEn primer lloc va suprimir el servei de vigilància municipal. Un servei que havia estat més de sis anys funcionant i que calia haver potenciat en lloc de clausurar-lo. En el seu lloc va contractar, de forma dubtosa, un servei de vigilància extern. Però només per moments puntuals. Segons les seves explicacions no tenim prou diners per tenir vigilància pròpia. Però si és contractada externa es veu que no hi ha problema, els diners surten d’on calgui.\nLa segona va ser rebutjar la creació d’una comissió de seguretat on hi poguessin participar representants dels veïns de tots els nuclis. Aquesta proposta es va presentar per part dels dos partits de l’oposició davant d’un altre episodi de robatoris. El vot en contra de l’equip de govern en va impedir la constitució. En el seu lloc es van comprometre a fer reunions de treball per abordar el tema de seguretat. Unes reunions que transcorregut més d’un any no s’han celebrat.\nDavant d’aquesta problemàtica van preveure en el pressupost del 2020 una partida per la col·locació de càmeres de vigilància. Aquesta partida es va dotar amb un import de 25.000 euros, però finalment no es van instal·lar. Enguany, en el pressupost del 2021 s’hi ha tornat a preveure la partida per les càmeres. Malauradament ha disminuït molt respecte a l’any passat, ara només s’hi preveuen 14.000 euros. Tot i així també té tota la pinta que tampoc s’executarà i seguirem sense càmeres.\nNOSALTRES SEGUIM INSISTINT\nEl nostre grup segueix pressionant i demanant a l’alcalde i la resta d’equip de govern que prenguin la iniciativa i adoptin mesures per començar a abordar seriosament aquest problema. Mesures que vagin més enllà de les simples paraules. I així ho vam dir per enèsima vegada en el Ple celebrat aquesta setmana que trobareu en aquest enllaç.\nIntervenció en el Ple de data 28 d’octubre\nSi us ve de gust escoltar la resta del Ple, podreu sentir altre cop el tarannà de l’alcalde quan se li fan preguntes incòmodes.